Frithjof Bøe

Frithjof Bøe (født 19. mai 1899 i Sandefjord, død 1988) var en norsk kjøpmann og politiker (H).

Han var sønn av kjøpmann Gjert Andersen Bøe og hustru Ragna Louise Reiersen og gift med Inger Sørensen. Etter middelskolen gikk han i lære i jernvarehandlerbransjen hos A/S Stensbak i Kristiania og Malchin Jacobsen i Skien. I 1917 begynte han i farens jernvarehandel i Sandefjord, G.A. Bøe A/S, hvor han senere ble disponent.

Bøe var formann i Sandefjord Handelsstands Forening 1928–1931 og 1934–1937, formann i Vestfold Jernvarehandleres Forening og medlem av Norges Jernvarehandleres Forbunds sentralstyre 1929–1946 og 1949–1952, herav 12 år som viseordfører og 3 år som ordfører. Bøe ble æresmedlem av disse bransjeorganisasjonene. Bøe var medlem av Sandefjord bystyre fra 1929, medlem av formannskapet fra 1935 og ordfører 1946–1959. Han fikk tre sønner, Øistein Bøe, Fridtjof Bøe og Kaare Bøe.

 Referanser 

Kategori:Ordførere i Sandefjord
Kategori:Høyre-ordførere i Vestfold
Kategori:Norske kjøpmenn
Kategori:Personer fra Sandefjord kommune
Kategori:Fødsler i 1899
Kategori:Dødsfall i 1988